Birgitta vill sumarþing
Birgitta Jónsdóttir, kafteinn Pírata, hvatti til þess á Alþingi í dag að haldið yrði sumarþing í sumar til þess að tryggja að mikilvæg mál sem ræða þyrfti og afgreiða fengju nauðsynlega umræðu. Nefndi hún meðal annars afnám fjármagnshaftanna og mál tengd kjaraviðræðum og verkföllum.
Hvatti hún ennfremur til þess að formenn stjórnmálaflokkanna funduðu sem fyrst til þess að fara yfir þau mál sem lægju fyrir og ákveddu hvaða mál yrðu afgreidd fyrir þinglok. Fleiri þingmenn stjórnarandstöðunnar komu í ræðustól og lýstu furðu sinni á því að ekki væru hafnar viðræður á milli flokkanna um þau mál sem afgreidd yrðu fyrir þinglok og hvöttu til þess að slíkar viðræður færu fram sem fyrst.
Katrín Júlíusdóttir, varaformaður Samfylkingarinnar, gagnrýndi framgöngu stjórnarliða harðlega í þeim efnum og ekki síst fjarveru oddvita ríkisstjórnarflokkanna. Benti hún á að þing hefði komið aftur saman á mánudaginn eftir páskafrí. Kominn væri miðvikudagur og hvorki Sigmundur Davíð Gunnlaugsson forsætisráðherra né Bjarni Benediktsson fjármálaráðherra hefðu enn sést í þingsal.
Birgitta Jónsdóttir, kafteinn Pírata, hvatti til þess á Alþingi í dag að haldið yrði sumarþing í sumar til þess að tryggja að mikilvæg mál sem ræða þyrfti og afgreiða fengju nauðsynlega umræðu.
Hvatti hún ennfremur til þess að formenn stjórnmálaflokkanna funduðu sem fyrst til þess að fara yfir þau mál sem lægju fyrir og ákveddu hvaða mál yrðu afgreidd fyrir þinglok.
Katrín Júlíusdóttir, varaformaður Samfylkingarinnar, gagnrýndi framgöngu stjórnarliða harðlega í þeim efnum.